cyanic-selkie/wikianc huggingface dataset:
Päivo Kasekamp
Päivo Kasekamp (25. jaanuar 1924 Tallinn – 21. juuni 2013 Tartu) oli soomepoiss ja eesti metodisti vaimulik.
Ta lõpetas aastal 1942 Jakob Westholmi Gümnaasiumi. Aastatel 1942–1943 oli ta riigitööteenistuses Saksamaal, seejärel õppis Tartu Ülikooli arstiteaduskonnas.
9. novembrist 1943 oli ta Soome armees, ta viibis väljaõppel Taavettis ja oli rindel Rajajoel JR 47 koosseisus, lõpetas ohvitserikursuse. Tagasi Eestisse saabus ta 19. augustil 1944, ta viibis Klooga õppelaagris. Ta taandus Saksamaale, oli väljaõppel Neuhammeris ja Beneschaus, võitles Sileesia rindel, langes 19. märtsil 1945 Oppelni lahingus vangi. Ta oli vangilaagris Komi ANSV-s ja tööpataljonis Narvas, ta vabastati aastal 1946 tervislikel põhjustel. Arreteeriti uuesti 18. jaanuaril 1948, talle mõisteti 10+5 aastat. Ta vabanes Inta vangilaagrist Komi ANSV-s 24. oktoobril 1955, ta jäi samasse tööle kaevurina.
Eestisse tagasi saabus ta aastal 1958, ta oli organist ja metodisti pastor EMK Haapsalu koguduses. Aastatel 1969–1972 oli ta pastor EMK Rakvere koguduses, aastatel 1972–1987 EMK Tartu Püha Luuka koguduses, seejärel jäi ta pensionile.
Aastal 1994 läks ta perega USA-sse, kus viibis aastani 2005, mil ta tuli tagasi Eestisse. Elu lõpuaastatel elas ta Tartus.
Isiklikku
Tema isa oli eesti sõjaväelane, kindral August Kasekamp, vennapoeg Andres Kasekamp on Tartu Ülikooli Rahvusvaheliste suhete õppetooli Balti poliitika professor.
Kalju Reesalu
Kalju Reesalu (20. veebruar 1924 Loksa – 22. mai 2015 Partille) oli soomepoiss, ettevõtja ja eesti aktivist Rootsis.
Ta õppis Tallinnas Riiklikus Inglise Kolledžis. Kool jäi sõja tõttu pooleli viimases klassis, kui ta põgenes Soome ja astus Soome armeesse.
24. aprillist 1943 oli Soome armees ja võitles rindel Rajajoel JR 47 koosseisus. 5. novembril 1943 lahkus ta omavoliliselt väeosast (arvatakse ka, et lahkus eriülesandega), naasis Eestisse ja tegeles põgenike üleveoga Soome. Ta vahistati Saksa okupatsioonivõimude poolt jaanuaris 1944 ja teda hoiti 9 kuud Patarei vanglas. Pärast vanglast põgenemist septembris 1944 põgenes ta Soome kaudu Rootsi.
Uplink Network
Uplink Network (UPLINK Network GmbH) on sõltumatu telekommunikatsiooniteenuste osutaja Saksa ringhäälinguorganisatsioonidele, peakontoriga Düsseldorfis.
Kalju Reesalu
Pärast seda, kui Eestis oli taastatud iseseisvus, laiendas ta oma ehitustehnilise äritegevuse Eestisse. Tema loodud ettevõte AS Reldor ehitas ning omab Eesti esimest tööstusküla ja ehitab nüüdisaegseid eramuid.
Uplink Network
Ettevõte asutati 2013. aastal pärast Saksa telekommunikatsiooniseaduse muudatust, mis näeb ette, et volitatud raadiooperaatorid võivad oma tehnilisi toiminguid sisse osta sõltumatutelt teenuseosutajatelt. Ettevõtte põhitegevus on raadioringhäälingu tegevus. Kõige olulisemad kliendid on eraõiguslikud raadiojaamad. UPLINK on 2018. aasta keskel töötanud 700 VHF sagedusel üle 300 koha kogu Saksamaal, mis moodustab eraringhäälinguettevõtetest 50%. Nõukogu esimees on endine kommunikatsiooniminister Christian Schwarz-Schilling. Tegevdirektoriteks on Michael Radomski, Thomas Weiner ja Florian Ihlow.
Kalju Reesalu
Mõnda aega oli ta ka Pärnu sadama kaasomanik. Lisaks kuulusid talle restoran ja ööklubi Hispaanias ning mitu võidusõiduhobust, lühikest aega oli tema kui reederi valduses ka mõni kaubalaev Läänemerel.
Kalju Reesalu suri 22. mail 2015 Göteborgi eeslinnas Partilles.
Isiklikku
Tema poeg on vaimulik Jaak Peeter Reesalu.
Butleri maakond (Kansas)
pisi|Butleri maakond Kansase osariigis thumb|Vaade [[El Dorado jõrgi|El Dorado jõele]] Butleri maakond on maakond Ameerika Ühendriikides Kansase osariigis.
2010. aastal elas maakonnas 65 880 inimest. Maakonna keskus ja suurim linn on El Dorado (12 659 elanikku). Suuremad asulad on veel Andover (9114) ja Augusta (8608).
Iakoba Italeli
pisi|Iakoba Italeli (2015) Sir Iakoba Taeia Italeli on Tuvalu poliitik, alates 16. aprillist 2010 Tuvalu kindralkuberner.
Ipilimumaab
Ipilimumaab (Ipilimumabum) on keemiline aine ja vähiravimi toimeaine, infusioonilahuse kontsentraat, mis kuulub kasvajatevastaste ainete – monoklonaalsete antikehade hulka ja mida kasutatakse immunoteraapias.
Ipilimumaab on inimese CTLA-4 vastane monoklonaalne antikeha (IgG1κ), mida toodetakse rekombinantse DNA tehnoloogia abil hiina hamstri munasarjarakkudes.
Ipilimumaabi ei metaboliseeri tsütokroom P450 ensüümid (CYP) ega teised ravimeid metaboliseerivad ensüümid.
Eärnur
Eärnur on J.R.R. Tolkieni teoste tegelane.
Eärnur sündis 1928. Arvatav hukkumisaeg on 2050, kuid pole välistatud, et ta elas vangistuses veel mõned aastad). Ta ei võtnud naist ja jäi seega ka lastetuks ning oli viimane kuningas enne Elessarit, pärast teda läksid valitsusohjad Kojaülemate kätte. Tema nimetas Minas Anori ümber Minas Tirithiks. Tema isa, Eärnil II saatis ta laevastikuga abiks Arveduile Põhja, ent vägi jäi hiljaks, Arthedain oli juba vallutatud ja Arvedui oli kadunud. Ent kui Eärnur jõudis Hallidesse Sadamatesse, kutsus Círdan enda juurde kõik, kes said tulla Lindonist ja Arnorist ja nad marssisid põhja Nõidkuninga vastu. Nenuiali ja Põhjakinkude vahel leidis aset suur lahing ja Nõidkuningas sai lüüa ning põgenes oma armee riismetega. Ent Gondori ratsavägi eesotsas Eärnuriga said ta kätte enne kui ta Carn Dúmi varjule pääses ja Angmar löödi lõplikult puruks. Kuid enne päris lõppu ründas Nõidkuningas Gondori Pealikku ning tolle hobune hakkas hirmust lõhkuma ning kandis Eärnuri lahinguväljalt minema. Kui Glorfindel kohale jõudis, Nõidkuningas põgenes, ent Eärnur jõudis tagasi alles öö hakuks ning oli raevus ning tahtis vaenlast jälitama minna. Glorfindel hoidis teda tagasi ja tema sõnad Nõidkuninga kohta olid muuhulgas "… ja ta ei lange mitte mehe käe läbi." 2002 võttis Nõidkuningas koos teiste Sõrmusevaimudega ära Minas Ithili kantsi, mida hakati seejärel hüüdma Minas Morguliks. Kui Eärnur 2043 oma isa järel krooni päris, kutsus Nõidkuningas ta välja, pilgates tema põgenemist Põhja lahingus. Kojaülem Mardil vaigistas kuningat, ent kui väljakutse 7 aastat hiljem kordus, läks Eärnur väikese kaaskonnaga Minas Morguli väravate ette ja ühtki sellest salgast ei nähtud enam iial.
Ipilimumaab
Nimetused ja tähised
Ipilimumaab on ravimi geneeriline nimetus. Ravimi tootenimi: Yervoy.
Teised nimetused ja tähised MDX-010, MDX-101, ''anti-cytotoxic T-lymphocyte-associated antigen-4 monoclonal antibody MOAB CTLA-4, monoclonal antibody CTLA-4'', BMS-734016.
CAS-i registreerimisnumber on 477202-00-9.
Farmakoterapeutiline rühm: antineoplastilised ained, monoklonaalsed antikehad.
ATC-kood: L01XC11.
Seondumine ja toime
Ipilimumaab seondub mitmete T-rakkude populatsioonide pinnal leiduva valgu CTLA-4-ga, mis inhibeerib T-rakkude toimet käitudes arvatavasti immuunretseptorina ning osaledes immunosupressioonis, ning blokeerib selle toime. CTLA-4 ja selle ligandide CD80 ja CD86 blokaad võimaldab ipilimumaabil aktiveeruda ja võimaluse korral tsütotoksiliste T-rakkude abiga levida ja vähirakke tappa.
Seaduslikkus
Euroopa Komisjon andis Yervoy müügiloa, mis kehtib kogu Euroopa Liidu territooriumil, 13. juulil 2011.
Ipilimumaab (Ipilimumabum) on retseptiravim ja registreeritud Eesti ravimiregistris:
Uuringud
Yervoy toimet on uuritud kahes põhiuuringus:
Kasulikkus
Uuringute põhjal parandas Yervoy üldist elumust – esimeses uuringus oli patsientide elumus Yervoy raviga umbes 10 kuud ja teises uuringus oli Yervoyd koos dakarbasiiniga saanud patsientide elumus keskmiselt 11 kuud.
Eesti ravipraktika
Mustvee pereisa Alar Tupi, kelle melanoomiravist ipilimumaabiga kirjutas ka Eesti Päevaleht 2015. aasta kevadel, käis taas arsti juures analüüse andmas ning nüüd tal "haiguse tunnused" puuduvad.
Kulud
Yervoy 1 viaali 50 mg / 10 ml maksumus on varieeruv, ühe allika kohaselt maksimaalselt 7077,18 dollarit.
Näidustused
Yervoy on näidustatud kaugelearenenud (mitteopereeritava või metastaatilise) melanoomi raviks (nimetatakse vahel ka elulõpu raviks) eelnevalt ravi saanud täiskasvanud vähihaigetel.
Lisaks melanoomile on kliiniliste uuringute põhjal uuritud ka Yervoy kasutamist kopsuvähi vormide (väikerakk-kopsuvähk (Small Cell Lung Cancer – SCLC) ja mitteväikerakk-kopsuvähk (Non-Small Cell Lung Cancer – NSCLC), kusepõie pahaloomulise kasvaja ja metastaatilise hormone-refractory prostate cancer raviks.
Annustamine
Yervoy soovituslik induktsioonirežiim täiskasvanud vähipatsiendil on 3 mg/kg, manustatuna intravenoosselt 90 minuti vältel iga 3 nädala tagant.
Kliinilised andmed Yervoy ohutuse ja efektiivsuse kohta alla 18-aastastel lastel ja neeru- või maksakahjustusega patsientidel puuduvad.
YERVOYd võib manustada lahjendamata või lahjendatakse infusiooni enne 9 mg/ml (0,9%) naatriumkloriidi süstelahusega või 50 mg/ml (5%) glükoosi süstelahusega kontsentratsioonini 1–4 mg/ml.
Kui sellise ravi kõrvaltoimed on talutavad, võib nii jätkata, kui aga patsiendil kutsub ravi esile kõrvaltoimeid ja/või soovimatuid reaktsioone, tuleb annuseid kohandada ja/või raviskeemi muuta.
Immuunsüsteemiga seotud kõrvaltoimed
Ipilimumaabi seostatakse põletikuliste kõrvaltoimetega, mille tõenäoliseks põhjuseks on ravimi toimemehhanism, mis avaldub immuunsüsteemi suurenenud või ülemäärasest aktiivsusest.
Immuunsüsteemiga seotud kõrvaltoimed, mis võivad ja on osutunud raskeks või eluohtlikuks (kliinilistes uuringutes on registreeritud seedetrakti perforatsioonist, maksapuudulikkusest, toksilisest epidermaalnekrolüüsist, Guillaini-Barré sündroomist tingitud surmajuhtumeid). Need võivad hõlmata seedetrakti, maksa, nahka, närvi- ja endokriinsüsteemi või teisi elundkondi.
Kui ei ole kindlaks tehtud muud etioloogiat, tuleb diarröad, roojamise sagenemist, veriroed, maksa talitluse näitajate suurenemist, löövet ja endokrinopaatiat lugeda põletikuliseks ja seotuks ipilimumaabiga.
Ipilimumaab võib põhjustada endokriinsüsteemi elundite põletikku, mis võivad avalduda hüpofüsiidi, hüpopituitarismi, neerupealiste puudulikkuse ja hüpotüreoidismina.
Ipilimumaab on harva põhjustanud ka mitmeid teisi immuunvahendatud soovimatuid kõrvaltoimeid nagu nefriit, pneumoniit, meningiit, perikardiit, uveiit, iriit, hemolüütiline aneemia. Harva teatatud kõrvaltoimed on ka müokardiit, angiopaatia, temporaalarteriit, vaskuliit, reumaatiline polümüalgia, konjunktiviit, lauservapõletik, kõvakestapõletik, leukotsütoklastiline vaskuliit, mitmekujuline nahaverevus, psoriaas, pankreatiit, artriit ja autoimmuunne türodiit.
Kirjandus
Bristol-Myers Squibb’s YERVOY® (ipilimumab) Awarded Prestigious Prix Galien USA Prize for Best Biotechnology Product], 17. oktoober 2012
Orkaan Galvestonis
Tegemist on King Vidori režissööri debüüdiga. Väidetavalt kasutas Vidor kodulinnas orkaani filmimiseks sigarikarbist valmistatud kaamerat.
Norralased Titanicul
333px|pisi|Kunagise [[Suurbritannia ja Iirimaa Ühendkuningriik|Suurbritannia ja Iirimaa Ühendkuningriigi kuninglik postiaurik Titanic 1912. aasta fotol]] Norralaste seost ookeaniliinilaevaga Titanic kinnitavad laeva andmed 31st Norra päritolu inimesest.
Statistika ja faktid
Norralastest ja ameerikanorralastest jäi pärast laevahukku ellu 9 inimest: 2 naist, 2 last ja 5 meest. Koletu öö elas üle seega 29% Norra päritolu reisijaist. Alla 18-aastaseid norralasi oli laeval kokku kaks. Mehi oli kokku lugedes 26 ja naisi 3. Meeste keskmiseks vanuseks oli 31,1 ja naiste keskmiseks vanuseks 35,3 ning laste keskmiseks vanuseks 12,5 eluaastat.
Kolm inimest reisis I klassis, üks II klassis, ülejäänud III klassis.
Kahekümne kahest hukkunust on suudetud tuvastada kaheksa.
Ohtlikud suhted
pisi|Illustratsioon 1796. aasta väljaandest. "Ohtlikud suhted" (prantsuse Les Liaisons dangereuses) on Pierre Choderlos de Laclos' romaan.
Romaan ilmus anonüümsena 1782. aastal. See põhjustas skandaali ning romaan keelati.
Eesti keeles ilmus romaan 1987 Kristiina Rossi tõlkes.
Siseministeerium (üldmõiste)
Siseministeerium on riigi täitevvõimu ja haldussüsteemi keskasutus, mis traditsiooniliselt korraldab ja koordineerib korrakaitse, riikliku julgeoleku ja siseriikliku turvalisuse, isikute põhiõiguste kaitse, piirkondlike haldusorganite, riigipiiri valvamise, kinnipidamisasutuste, pääste- ja tuletõrjealast tööd.
Eri riikides lähtudes nende poliitilistest suunistest on põhiülesandelt siseriikliku heakorra ja turvalisuse eest hoolt kandva, kuid mõnikord ka erinevaid nimetusi, kuid analoogseid ülesandeid täitvatel asutuse süsteemis orienteerumiseks alljärgnev tabel riigiti tegutsevatest ja tegutsenud organisatsioonidest.
Voldemar Herkel
Voldemar Herkel (4. jaanuar 1929 Kulna Keila vald – 31. jaanuar 2019 Tallinn) oli eesti arhitekt.
Priit Humal
Priit Humal (sündinud 9. septembril 1970) on eesti elektroonikainsener, ettevõtja ja munitsipaalpoliitik, alates 20. novembrist 2021 kuni 1. juunini 2023 Tartu abilinnapea.
Voldemar Herkel
Ta lõpetas 1947. aastal eksternina Tallinna 2. Keskkooli ning õppis seejärel Tallinna Polütehnilise Instituudi arhitektuuriosakonnas, mille lõpetas 1953. aastal arhitektina.
Priit Humal
Elulugu
Ta on lõpetanud Nõo Keskkooli 1988. aastal ja õppinud Tartu Ülikoolis füüsikat.
Ta on olnud templitehase Humal Elektroonika OÜ tegevdirektor (1991–2021).
Ühiskondlik tegevus
1997–2017 oli Humal EELK Tartu Pauluse koguduse juhatuse liige, ta on olnud ka Pauluse koguduse juhatuse esimees ja aseesimees.
Voldemar Herkel
1979–1988 oli ta Eesti NSV Arhitektide Liidu esimees.
Priit Humal
Ühiskondlik tegevus
1997–2009 ja 2013–2016 oli Humal ka EELK kirikukogu liige.
Elsa Silber
Elsa Silber (ka Ella Silber) oli eesti tummfilminäitleja.
Priit Humal
Ühiskondlik tegevus
2014. aastal liitus Humal kodanikuliikumisega Avalikult Rail Balticust ning on selle baasil loodud MTÜ ARB juhatuse liige.
Poliitiline tegevus
Humal on Erakonna Isamaa liige aastast 2002. Ta on ka Erakond Isamaa volikogu liige ja aukohtu esimees.
Ta kandideeris 2023. aasta Riigikogu valimistel, kus kogus valimisringkonnas nr 10 (Tartu linn) 252 häält ning ei osutunud valituks.
Kahtlustus korruptsioonikuriteos
2023. aastal soetas korp! Sakala Riigi Kinnisvaralt 1,2 miljoni euro eest Eesti Rahva Muuseumi endise näitusemaja. Sama aasta mais ilmnes, et Kaitsepolitsei kahtlustab ostuga seoses Tartu abilinnapead Priit Humalat toimingupiirangu rikkumises ja Parvel Pruunsilda sellele kaasa aitamises.
31. mai pärastlõunal teatas Priit Humal, et astub 1. juuni seisuga Tartu abilinnapea ametist tagasi linnavalitsuse tegevuse läbipaistvuse ja töörahu huvides, lisades, et KAPO esitatud kahtlustused ei ole põhjendatud.
Isiklikku
Tema isa on füüsik Leo-Henn Humal, vanaisa oli matemaatik Arnold Humal, äi oli vaimulik Paul Saar. Ta on 17. septembrist 1994 abielus Anna Humalaga (neiuna Saar), neil on tütar Auli Marta (snd 1997) ja kolm poega. Üks poegadest – Henn Kaaleb Humal (snd 2002) – on aastast 2021 Isamaa erakonna Tartu piirkonna noorteühenduse Noor Isamaa esimees.
Audru mõis
Audru mõis (saksa keeles Audern) on endine rüütlimõis, mille süda asub tänapäeval Audru alevikus Pärnu linnas Pärnumaal. Mõisa härrastemaja, kõrvalhooned ja park on muinsuskaitse all.
Ajalugu
Mõisa on esimest korda mainitud 1449. aastal. 1661 suri Audrus Rootsi feldmarssal Johan Banéri ja Eestimaa kuberner Heinrich von Thurni lesk Johanna Margaretha (1623–1661), kes oli Baden-Durlachi markkrahvi Friedrich V (1594–1659) ja tema esimese naise Barbara (1593–1627) tütar, Württembergi hertsogi Friedrich I (1557–1608) tütretütar. Algselt kirikule kuulunud Audru mõis, millist on esmamainitud 15. sajandil, sattus erakätesse 1627. aastal.
Alates 1807. aastast oli see Pilar von Pilchau perekonna valduses, Jakob Johann Pilar von Pilchau ostis Audru mõisa 1807. aastal, Pilar von Pilchau perekonna valduses oli mõis kuni võõrandamiseni 1919. aastal.
19. sajandi II poolel ja 20. sajandi algul kerkis mõisa arvukalt kauneid historitsistlikke ehitisi, Audru oli Pärnumaa üks hoonerikkamaid mõisasüdameid (koosnes üle 40 hoonest).
Peahoone
Mõisa puidust peahoone pole säilinud. Aastail 1922–1939 asus seal kool. Hoone lammutati ja selle vundamendile ehitati aastatel 1956–1958 kivist Audru sovhoosi kontor.
Kõrvalhooned
pisi|Audru mõisa viinavabriku fassaad Uusgooti stiilis akende ja sammastega valitsejamaja on pärit 18. sajandist, tänaseks on see ümber ehitatud. Aidahoone viiluotsa ja viinavabriku fassaadi kujundamisel on kasutatud keskaegseid paekivist aknasambaid. Endise piiritusevabriku lõhatud maakividest ja punasest tellisest müürist on saanud aktsent Audru pargi servas. Majandushooned moodustavad pargist edelas eraldi sisehoovi. Maantee ääres paiknevad sammastikuga kõrts ja magasiait, praegu kauplus. Valitsejamajas ja viinaaidas asub Audru muuseum.
Park
Esialgu asus härrastemaja taga väiksem barokkpark, millest on säilinud vähesed fragmendid. Suuremad istutustööd pargis tehti A. K. J. Pilar von Pilchau ajal, 19. sajandi I poolel. Parki laiendati 19. sajandi II poolel ümbritsevate puistute arvel. Praegu on pargi pindala 16,3 hektarit. Aastast 1958 on see muinsuskaitse all.
Mõisa park paikneb Audru jõe mõlemal kaldal, selle juurde kuulub kaks parkmetsa, mis asuvad paremal kaldal. Jõe paisutamisega on kujundatud saartega vabakujuline park. Üle jõe viib kolm pikka rippsilda ja üks sild.
Kunagise peahoone juurest viib pärnaallee kirikuni. Tammeallee Valgeranna suunal, kust viis väljasõidutee suvemõisa, on sellest noorem. Parkmetsas asub II maailmasõjas hukkunute mälestusmärk, mille autor on T. Sits.
A. K. J. Pilar von Pilchau eestvõttel õpetati mõisas välja metsnikke ja metsavahte, ta rajas oma maadel korraldatud metsamajanduse ning tegeles metsakuivendusega.
Jakutski linnaringkond
Jakutski linnaringkond (jakuudi keeles Дьокуускай куорат уокуруга; vene keeles Городскoй oкруг "гoрод Якyтск") on munitsipaalmoodustis (linnaringkond) Sahha (Jakuutia) Vabariigis (Sahhas ongi ainult kaks linnaringkonda; teine on Žatai linnaringkond).
Jakutski linnaringkonna pindala on 3600 km². Elanike arv 328, 5 tuhat (2018). Linnaringkonda kuulub 11 asulat: 10 küla ja linnaringkonna keskus Jakutski linn.
Jakutski linnapea ametlik ametinimetus on Jakutski linnaringkonna pea ja ta juhib linnaringkonna administratsiooni aparaati. 2018. aasta septembrist on linnapea ametis Sardana Avksentjeva.
Palantir
Palantir on J.R.R. Tolkieni väljamõeldud maailmas eksisteerivad võluesemed.
Sidepidamiseks Gondori ja Arnori vahel olid palantirid, seitse nägemiskivi, mille Elendil ja tema pojad tõid Keskmaale. Algselt olid need pärit Õnnistatud Kuningriigist ja olid haldjate kink Amandilile, Elendili isale, et tuua lohutust Ustavatele nuumenorlastele mustadel päevadel, mil haldjad enam nende maadele ei tulnud. Nende valmistaja on teadmata, kuid selleks võis olla isegi Fëanor ise. Gondori palantirid asusid Osgiliathis, Minas Ithilis, Minas Anoris ja Orthancis, nende täpsemast saatusest võib lugeda ajaloo alt.
Albula Alpid
thumb|Bergüner Stöcke ([[Piz Ela, Corn da Tinizong ja Piz Mitgel)]]
thumb|Albula Alpid Mäestiku piirid vastavalt [[Alpiklubi Ida-Alpide klassifikatsioonile ]]
Albula Alpid on mäestik Ida-Šveitsi Alpides. Neid peetakse Kesk-Ida-Alpide, täpsemalt Lääne-Reetia Alpide osaks. Nad on nimetatud Albula jõe järgi. Albula Alpid on eraldatud Oberhalbsteini Alpidest läänes Septimeri kuru ja Julia oruga; Plessuri Alpidest loodes Landwasseri oruga; Silvretta rühmast kirdes Flüela kuruga; Bernina mäestikust kagus Maloja kuru ja Inni oruga (Ülem-Engadin).
Albula Alpide peamine tipp on Piz Kesch, mis on ka Ida-Alpide kõrgeim tipp Innist põhja pool. Teised kõrged mäed on Piz Calderas, Piz Ela, Piz Ot ja Piz Vadret. Albula Alpidest voolavad välja Albula, Julia, Landwasseri ja Inni ning Mera jõed. Lunghini kuru lähedal on Julia, Inni ja Mera vaheline kolmikpunkt. See on Põhjamere, Musta mere ja Vahemere vesikondade kolmikpunkt.
Peamised maanteekurud üle Albula Alpide (Graubündeni keskosast Engadini) on Julieri kuru ja Albula kuru. Servas on ka Flüela kuru ja Septimeri kuru (vaid ratsarada). Albula kuru mäestiku keskosas on ka Reetia raudtee oluline telg, ühendades Churi Albula tunneli kaudu Sankt Moritziga. Nii kurumaantee kui ka raudtee läbivad Bergün/Bravuogni paikkonna Albula jõe ääres, mis on kõige kesksem asula Albula Alpides.
Tipud
Albula Alpide peamised tipud on:
Mäekurud
thumb|[[Albula kurutee ja Albula raudtee ületamas Albula jõge]]
Albula Alpe läbib üks raudteetunnel, Albula kuru all. Peamised Albula Alpide mäekurud on:
Goldegg
Vald asub päikeselisel lavamaal Salzachi jõest põhjas, niinimetatud Päikeselisel terrassil Salzburgist 60 km kaugusel lõunas. Tegelikult võlgneb küla oma nime ('Goldegg järve ääres') väikesele järvele, mille ääres see asub.
Valla osad on Buchberg, Goldegg ja Weng.
Ajalugu
thumb|left|Goldeggi loss
Arheoloogilised leiud piirkonnast pärinevad Hallstatti ajastust, kus asula paiknes kuruteel üles Gasteini orgu ja üle Kõrg-Tauerni mäestiku.
Goldeggi loss ehitati 14. sajandil. Goldeggi isandad olid Wittelsbachist Saksamaa kuninga Ludwig IV poolel konfliktis selle Habsburgist rivaali Friedrich Ilusaga, mille pärast hävitasid Salzburgi peapiiskopid nende valdused. Kuningas Ludwig, olles 1322. aasta Mühldorfi lahingus võidukas, toetas uue lossi ja kihelkonnakiriku püstitamist. Hoone jäi Salzburgi läänivalduseks, seda panditi mitu korda ja lõpuks hõivas selle 1612. aastal vürstlik peapiiskop Wolf Dietrich von Raitenau. Nüüd on see tänapäevane kultuurikeskus, mis pakub aasta läbi kontserte, piirkondlike või rahvusvaheliste kunstnike näitusi, teatrietendusi, seminare või töötube.
Vallas on ka muuseum, kus eksponeeritakse suurt keraamikakogu, rahvarõivaid ja talupoeglikku mööblit.
Antifašistlik vastupanu ja "Wehrmachti desertöörid"
Teise maailmasõja ajal seisis Karl Rupitschi ümber koondunud märkimisväärne arv kohalikke elanikke vastu külas esinevale natsihegemooniale. Pärast venivat konflikti selle kohaliku vastupanu vastu võeti mägedes peituvad vastupanujõud lõpuks ükshaaval kinni, kui kohalik salapolitsei oli Halleini SS-meeste pataljonil käskinud aidata "Rupitschi klikk" võsast välja peksta. Seetõttu saadeti enamik neist koonduslaagritesse, kuigi kaks neist, vennad Hochleitnerid, hukati kohapeal.
Argonath
Argonath on J.R.R. Tolkieni väljamõeldud maailmas eksisteerivad kujud/maamärk.
Goldegg
Antifašistlik vastupanu ja "Wehrmachti desertöörid"
Varem jagunesid kohalikud elanikud oma arvamuses nende "desertööride" osas ja jagunevad tänaseni. Suur osa kohalikke elanikke, peamiselt kesklinnas, olid natside pooldajad, samas kui teised, peamiselt Wengi naabruses, toetasid täielikult antifašistlikku vastupanu. Alles 2014. aastal eemaldas linna ametlik kroonika takistidest viited "bandiitidele" ja "nuhtlusele". Samuti 2014. aastal püstitati mälestusmärk Goldeggi vastupanu austamiseks. Seda mälestusmärki rüvetati esimest korda 2018. aastal.
Argonath
Argonath on Romedacil II käsul ehitatud Isilduri ja Anarioni hiiglasuured kujud Nen Hithoeli sissepääsul. Nad ehitati 1340. aastal Kolmandal Ajastul selle märgiks, et võõrastel on keelatud jõge pidi Emyn Muilist kaugemale tulla ning näib, et neis oli mingi vägi, mis tõesti hoidis võõraid eemal (vt. Vennaskonna sisenemine sealtkaudu, kui kääbikud tundisd end tõeliselt ebamugavalt, ilma, et selleks ühtki teist head põhjust oleks). Mõlemad kujud olid hiiglaslikud, kaljumäe mõõtu, kandsid kirvest ning nende poos oli hoiatav (vasak käsi ette sirutatud). Aeg ei teinud nende kallal olulist laastamistööd, nii et ilmselt oli kasutatud erilist ehituskunsti.
ATR-FT-IR spektroskoopia
ATR ehk nõrgendatud täielik sisepeegeldus on proovikäsitluse viis, mida kasutatakse Fourier' teisendusega (FT) infrapunaspektroskoopias (IR). Meetod sobib nii vedelike, tahkiste kui ka pastade analüüsimiseks.
ATR tööpõhimõte
Proov asetatakse sisemisele peegeldavale elemendile ning vajadusel avaldatakse efektiivse kontakti saavutamiseks rõhku. Kristallile suunatakse nurga θ all kiir, mis läbib kristalli ning tungib paari mikromeetri sügavusele proovi. Proovist spektri saamikeks peab θ olema suurem kriitilisest nurgast, mis on avaldub järgmise valemi kaudu:
Sümbolid valemis: θkr – kriitiline nurk, n1 – kristalli murdumisnäitaja, n2 – proovi murdumisnäitaja.
Kui nurk θ on suurem kriitilisest nurgast toimub kiire täielik sisepeegeldus, siiski näib kiir vähesel määral tungivat ka proovi. Nimelt toimub saabuva ning eemalduva IR-kiire vahel konstruktiivne interferents, mille tulemusel kiire amplituud suureneb kristalli pinnalt välja proovi pinnakihti. Efektiivse proovi sisenemise sügavuse ehk teepikkuse, mille läbides kiirgus väheneb väärtuseni 1/e saab välja arvutada järgneva valemi abil:
sümbolid valemis: dp – kiirguse proovi sisenemise sügavus (samades ühikutes nagu lainepikkus), λ – IR-kiirguse lainepikkus, η=n2/n1 – proovi murdumisnäitaja suhe kristalli murdumisnäitajasse.
Spektrid
Kui võrrelda ATR-iga salvestatud spektreid difuusses režiimis salvestatutega, tuleb silmas pidada, et kiire efektiivne proovi sisenemise sügavus on ATR-meetodi puhul võrdelises seoses lainepikkusega. Järelikult mida suurem on lainepikkus, seda sügavamale tungib kiirgus ja seda rohkem see proovis neeldub. Difuusse meetodi puhul aga lainepikkus intensiivsust ei mõjuta. Piikide relatiivsete intensiivsuste erinevusest tingituna tuleks võimalusel interpreteerida ATR-spektreid teiste samal meetodil saadud spektrite abil. Kui sobivaid spektreid leida ei õnnestu, on võimalik kasutada ka FTIR programmides leiduvat ATR-korrektsiooni funktsiooni. See funktsioon muudab ATR-meetodil mõõdetud spektri difuusse meetodi omaga võrreldavaks.
Kasutades erinevate kristallidega ATR-e, mõjutab kristalli murdumisnäitaja efektiivset proovi sisenemise sügavust ja seega ka spektreid. Mida suurem on kristalli murdumisnäitaja, seda rohkem kiirgust proovis neeldub. Kuna piikide intensiivsus on kõigil lainepikkustel võrdselt mõjutatud, on eri kristallidega registreeritud spektrite võrdlemine visuaalselt kergem ning neid saab hõlpsasti spektritöötlusprogrammi abil üksteiseks muundada.
Kristallid
Teades eri kristallide murdumisnäitajaid, on võimalik hinnata ja välja arvutada IR-kiire efektiivne proovi sisenemise sügavus ning tänu sellele uurida mittedestruktiivselt proovi eri kihtide koostist. Näiteks oleks võimalik mõõta germaanium kristalliga ATR-iga, mille murdumisnäitaja on suurem ning seega efektiivne proovi sisenemise sügavus väiksem, proovi pealmist kihti. Teemantkristalliga ATR-i, mille murdumisnäitaja on germaaniumist väiksem, saaks kasutada nii pealmise kui ka selle all asetsevat kihi mõõtmiseks. Teisest kihist spektri saamiseks tuleks siis teemandiga mõõdetud spektrist lahutada germaaniumiga mõõdetu.
ATR-i kristalli valimisel tuleks peale murdumisnäitaja kaaluda ka teisi olulisi aspekte, näiteks lainearvude vahemikku, kõvadust ja vastupidavust.
KRS-5 ehk segu talliumbromiidist ja talliumjodiidist oli esimene ATR-i kristalli jaoks kasutatav materjal. Tegemist on laia lainearvude vahemikuga, kuid samas pehme ja mürgise ainega.
Tsinkseleniid võeti kasutusele hiljem. Selle kristalliga on võimalik uurida ka lähiinfrapunast ala ning see on võrreldes KRS-5-ga tunduvalt kõvem. Siiski paljud proovid kriimustavad ka tsinkseleniidi, mistõttu sobib see kristall paremini vedelike, polümeeride ja pastade või pehmete tahkiste jaoks.
Veel kasutatakse kristallidena räni ja germaaniumi, mille eelisteks on kõvadus ning parem vastupidavus hapetele ja alustele. Lisaks on germaanium suure murdumisnäitajaga, mis tuleb eriti kasuks täidetud polümeeride uurimisel.
Teemant on ATR-i kristallina muutunud oma kallidusest hoolimata väga populaarseks tänu oma suurtele eelistele eelnevalt mainitud materjalide ees. Teemant on keemiliselt inertne ning vastupidav enamikule hapetele ja alustele. Tegemist on ka erakordselt kõva materjaliga, mis tähendab, et proovidele saab avaldada suurt rõhku ning ka tugevad proovid ei kriimusta kristalli. Eeliseks on ka teemandi ja tsinkseleniidi murdumisnäitajate sarnasus, mis lihtsustab spektrite võrdlemist. Puudusena tuleb peale tunduvalt kõrgema hinna arvestada ka teemandi omaneelamisega lainearvude vahemikus 2200–2000 cm−1. See neeldumine on küll teoorias võimalik mõõtes tausta spektri maha lahutada, kuid teemandi absorptsiooni piigid on neil lainearvudel küllalt intensiivsed, mistõttu võib neeldumist proovis olla raske tuvastada.
Tabel. Levinumad ATR-kristallid Tabel
Kiire nurk proovi sisenemisel
Kiire nurk proovi sisenemisel on sõltuvuses efektiivsest proovi sisenemise sügavusest. Sellest järeldub, et proovi eri kihtidest spektrite saamiseks ei ole tingimata vaja omada erinevaid kristalle, piisab ka peeglite ümbersätestamisest, et kiirgus langeks kristallile teise nurga alt. Seejuures, mida suurem on kiire pealelangemisnurk, seda väiksem on proovi sisenemise sügavus. Enamiku aparaatide puhul pole võimalik kasutada vabalt valitud nurka, vaid tuleb valida sobivaim kolme hulgast, milleks on enamasti 30o, 45o ja 60o.
Ühe- ja mitmepõrkelisus
Eristatakse ühe- ja mitmepõrkelisi ATR-e. Mitmepõrkelisus suurendab katse tundlikkust, kuid tähendab ühtlasi vajadust suurema kristalli järele. Teemandi kui ATR-kristalli kasutuseletuleku ja levikuga on muutunud eriti oluliseks minimaalne võimalik kristalli suurus ja ühepõrkelised ATR-id. Ühepõrkelised ATR-id võimaldavad analüüsida tunduvalt väiksemaid proove, mis ei pea olema lamedapinnalised. Prooviala varieerub ühepõrkeliste mikro-ATR-ide puhul 250 μm kuni 2 mm. Vähendades proovi ja kristalli kokkupuutepinda, on võimalik vähem tööd tehes avaldada proovile suuremat rõhku, mis on eriti oluline kõvade proovide korral.
Eelised ja puudused
ATR-il on proovikäsitlusmeetodina palju eeliseid. Proovi ettevalmistus on enamasti minimaalne ja sageli on spektrit võimalik mõõta isegi otse objekti pinnalt. Meetod on rakendatav vedelike, pastade, polümeeride, pulbrite ja tahkiste analüüsiks. ATR on lihtsasti kvantiseeritav ning võib olla mittedestruktiivne.
ATR puuduseks on, et paljud kristallid neelavad IR-kiirgust analüüsiks olulistel lainearvudel. Usaldusväärsete spektrite saamiseks on väga olulised kristalli puhtus enne analüüsi ja kindlasti ei tohiks kristall olla kriimustatud. ATR ei ole kuigi tundlik meetod ega sobi jälgede analüüsiks. Tegemist on kõige kallima FTIR-analüüsi meetodiga.
Milena Harito
Milena Harito (sündinud 4. oktoobril 1966 Tiranas) on Albaania poliitik. Ta on Albaania Sotsialistliku Partei liige. 15. septembrist 2013 kuni septembrini 2017 oli ta Albaania innovatsiooni- ja avaliku halduse minister.
Ta lõpetas 1989. aastal Tirana Ülikooli informaatika erialal. 1991. aastal kolis ta Prantsusmaale, kus ta 1993. aastal omandas Pierre ja Marie Curie Ülikoolist diplomi side- ja infotehnoloogia erialal. Neli aastat hiljem sai ta doktorikraadi. Ta hakkas töötama Prantsusmaa riiklikus telekommunikatsiooniuuringute keskuses ja hiljem Orange S.A.-s.
Ta astus 2012. aastal poliitikasse ja 2013. aastal valiti ta Albaania Parlamenti.
Pärast 2013. aasta parlamendivalimisi, mille võitis vasaktsentristlik partei, nimetati ta 15. septembril peaminister Edi Rama valitsuse innovatsiooni- ja avaliku halduse ministriks.
Veebruaris 2014 oli ta visiidil Tallinnas.
Ta viis läbi mitmeid reforme, näiteks avalike teenistujate värbamine ja karjäär, mis on üks Euroopa Liiduga integreerumise protsessi tingimustest. Partnerlus École nationale d'administrationiga (ENA) on aidanud tugevdada Albaania Avaliku Halduse Akadeemiat (ASPA).
2016. aastal võttis ta vastu õigusakti, millega muudeti avaliku teenistuse protsesse ja standardeid, suurendades digitaalsete vahendite kasutamist. Selle uuendusliku reformi kohta on avaldatud rahvusvahelisi väljaandeid. Samuti juhtis ta maapealsele digitaaltelevisioonile (DTT) üleminekut, mobiilsideoperaatorite üleminekut 3G-tehnoloogialt 4G-le ning lõi Itaalia valitsuse abiga toetusmehhanisme idufirmadele.
2017. aastal sai ta Prantsusmaa presidendilt Emmanuel Macronilt Ordre national du Mérite.
Ta on abielus ja tal on kaks last. Lisaks emakeelele oskab ta veel inglise, prantsuse ja itaalia keelt.
Sergei Gorodetski
pisi|Sergei Gorodetski abikaasaga. [[Ilja Repini portree (1914)]] Sergei Mitrofanovitš Gorodetski (vene keeles Серге́й Митрофа́нович Городе́цкий, 17. jaanuar (vkj 5. jaanuar) 1884 Peterburi – 8. juuni 1967 Obninsk) oli vene luuletaja.
Sergei Gorodetski lõpetas Peterburis gümnaasiumi ja astus Peterburi ülikooli ajaloo-filoloogiateaduskonda, kus õppis koos Aleksandr Blokiga, aga ei lõpetanud.
1906. aastal hakkas ta käima aasta varem Peterburi kolinud luuletaja Vjatšeslav Ivanovi kodus moodsate luuletajate sõpruskonnas ja sai Ivanoviga lähedaseks, kuigi oli tast 18 aastat noorem. Samal aastal avaldas ta oma esimese luulekogumiku "Kirg", samal ja järgmisel aastal järgnesid kogumikud "Perun" ja "Metsik tahe". Need olid folkloorse ainega sümbolistlikud teosed.
1910. aastate algul läks Gorodetski sümbolistidega tülli ja asutas 1911. aastal Poeetide Tsehhi. See eksisteeris kuni 1914. aastani, aga oli üsna mõjukas, sest selle mõjul asutati teisigi "poeetide tsehhe" nii Peterburis, teistes Venemaa linnades kui ka emigrantide ringkondades Berliinis ja Pariisis. Need ei viljelenud küll ühesuguse stiiliga luulet. Gorodetski asutatud "tsehhi" seostatakse akmeismiga, sinna kuulusid teiste hulgas ka Anna Ahmatova, Ossip Mandelštam ja Aleksei Tolstoi.
Gorodetski toetas algusest peale Oktoobrirevolutsiooni. Pärast revolutsiooni juhatas ta Bakuus ROSTA (Venemaa Telegraafiagentuuri) kunstiosakonda ja töötas seejärel Kaspia mere laevastiku poliitvalitsuses. Alates 1921. aastast elas ta Moskvas, avaldas palju teoseid ja tõlkis NSV Liidu rahvaste luulet. Kuni 1924. aastani töötas ta Moskva Revolutsiooni Teatri kirjandusosakonna juhatajana, seejärel kuni 1932. aastani ajalehe Izvestija kirjandusosakonnas. Pärast seda töötas ta ooperite libretode kallal. Muu hulgas kirjutas ta uued sõnad Mihhail Glinka ooperile "Elu tsaari eest", jättes muusika samaks, kuid kirjutas ümber laulutekstid, jättes sellest välja kõik tsaari kiitvad kohad. Ooper sai ka uue nime "Ivan Sussanin". Nõukogude-Saksa sõja ajal oli ta Usbeki ja Tadžiki NSV-s ning tõlkis kohalike luuletajate loomingut.
Isiklikku
Sergei isa Mitrofan Gorodetski oli kirjanik ja etnograaf. Sergeil oli noorem vend Aleksandr (1886–1914), kes oli kunstnik. Aleksandr oli sageli haige, kannatas sageli psüühikahäirete all ja oli 2 viimast eluaastat halvatud.
Sergei abiellus 1908. aastal näitleja ja luuletaja Anna Kozelskajaga (1889–1945), kes kasutas luuletajana varjunime Nimfa Bel-Kon-Ljubomirskaja. Aleksandr Bloki sõnul oli ta ebatavaliselt kaunis. Abielust sündis üks laps, tütar Rogneda (1909).
Nordecon
Nordecon AS (varasemate nimedega Eesti Ehitus ja Nordecon International) on Eesti üks suuremaid ehitusettevõtteid. Ettevõte keskendub ehituse peatöövõtule ja projektijuhtimisele. Tegemist on käibelt Eesti suuruselt teise ehitusettevõttega. Nordecon teenib 96% oma müügitulust Eestist. Ettevõtte suurim välisturg (2% müügitulust) on Soome.
Nordecon ehitab äri-, elamu-, tööstus- ja ühiskondlikke hooneid ja rajab taristuid nagu teed, tehnovõrgud ja sadamarajatised. Lisaks tegeleb Nordeconi kontsern betoonkonstruktsioonide ehitamise, raske ehitustehnika rentimise ning teede hooldamisega. Lisaks Eestile on kontsernil ettevõtteid Rootsis, Soomes ja Ukrainas. Nordecon AS on Eesti Ehitusettevõtjate Liidu ja Eesti Kaubandus-Tööstuskoja liige.
Suuromanik ja nõukogu esimees on Toomas Luman.
Suurimad konkurendid
Nordeconi suurimad konkurendid Eesti ehitusturul on Merko Ehitus, Osaühing Mapri Ehitus ja AS YIT Eesti. Infrastruktuuri ehituste turul on üheks suurimaks konkurendiks AS TREV-2 Grupp.
Nordecon börsil
Alates 18. maist 2006 on Nordecon noteeritud Tallinna börsil (põhinimekirjas). Tallinna börs on Nasdaq Balti börsi osa. Nordeconi aktsia lühinimi Tallinna börsil on NCN1T. Nordeconil on noteeritud 32 375 483 aktsiat. Seisuga 31. detsember 2022 on ettevõttel 6629 aktsionäri (6,8% enam kui eelneval aastal). Tegemist on Nasdaq Balti börsi ühe väikseima ettevõttega. Seisuga 7. august 2023 on ettevõtte turuväärtus 23,8 miljonit eurot. 2022. aastal vähenes ettevõtte turuväärtus 42% võrra.
2022. aastal oli Nordecon kauplemisaktiivsuselt Nasdaq Balti börsi suuruselt 25. ettevõte.
=== Suurimad aktsionärid ===
=== Dividendide maksmine ===
Tiziani teoste loend
thumb|right|300px|Tiziani saal [[Prado muuseumis.]]
Alltoodud loendis on esitatud Itaalia maalikunstniku Tiziani peamised teosed kronoloogilises järjestuses.
Harilik hirss
Eestis kasvab taim tulnukana prahipaikadel, raudteedel. Taime kasvatatakse ka näiteks katse- ja kooliaedades.
Türi linnapea
Türi linnapea oli Türi linnavalitsuse juht.
Surmaleegion
"Surmaleegion" on Tod Browningu poolt Ameerika Ühendriikides 1918. aastal loodud tummfilm.
Miyakonojō
Linn loodi 1924. aastal. 2006 liideti linnaga Takajo, Takazaki, Yamada ja Yamanokuchi küla.
Miyakonojō sõpruslinn on Ulaanbaatar.
Inkeri
Inkeri (soome keelest tähenduses 'ingeri') võib tähendada järgmist:
Elki maakond (Kansas)
pisi|Elki maakond Kansase osariigis Elki maakond on maakond Ameerika Ühendriikides Kansase osariigis.
2010. aastal elas maakonnas 2882 inimest. Maakonna keskus ja suurim linn on Howard (774 elanikku). Suuremad asulad on veel Moline (436) ja Longton (376).
Maakonna pindala on 1684 km². Veepindala on 8 km²
Supermarine Spitfire
Supermarine Spitfire oli üheistmeline Briti hävituslennuk. Lennuki esmalend toimus 1936. aastal ja viimased Spitfire'id võeti kasutusest maha 1961. aastal.
Eesti Vabariigi Sõjaministeeriumile 1938. aastal tellitud 12 hävituslennukit Vickers Spitfire jäid alanud teise maailmasõja tõttu kätte saamata.
Martin Baxa
pisi|Martin Baxa (2020) Martin Baxa (sündinud 16. septembril 1975 Plzeňis) on Tšehhi pedagoog ja poliitik, ta on Kodanike Demokraatliku Partei liige. Ta on 17. detsembrist 2021 Tšehhi kultuuriminister.
Ta sündis aastal 1975 Plzeňis. Ta lõpetas Brnos Masaryki ülikooli magistrikraadiga ajaloo- ja geograafiaõpetaja alal. Ta on töötanud geograafiaõpetajana.
17. detsembrist 2021 on ta Tšehhi kultuuriminister.
Isiklikku
Ta on abielus Simona Klečkovága.
Silvi Pilt
Silvi Pilt (sündinud 30. oktoober 1988, Pärnu) on Eesti muusik, laulja ja laulukirjutaja.
Donnersbach
thumb|Vaade Donnersbachile
Silvi Pilt
Muusikaline tegevus
Silvi on olnud kitarrist ja kirjutanud lugusid tüdrukute rokkbändis Stand Before.
2009. aastast laulab, kirjutab muusikat ja sõnu elektroonilise popmuusika projektis Shirubi Ikazuchi nime all.
2012. aastast laulab, kirjutab muusikat ja sõnu uufolk/džässmuusika projektis, kus võttis oma nimeks Eysin. On kirjutanud muusikat ka Silvi Kõu nime all. Põgusalt teinud koostööd selliste artistidega nagu Cycless, Against the Day, Audioholic.
2011. aastal pääses tema kirjutatud laul "St. Cabah" koos esitusega telesaate Eesti Laul 2011 poolfinaali.
Juri Milner
pisi|250px|Juri Milner ja auhinnafondi kaasrahastaja Julia Milner (2011) Juri Milner (vene keeles Юрий Борисович Мильнер Juri Borissovitš Milner; sündinud 11. novembril 1961 Moskvas) on juudi päritolu Venemaa ettevõtja, riskikapitalist ja metseen.
2012. aastal asutas ta iga-aastase füüsikaauhinna (Läbimurde auhind fundamentaalfüüsikas), mis rahalise autasuna on peaaegu kolm korda suurem kui Nobeli auhind.
Tema varandust on ajakiri Forbes hinnanud miljardi dollari suuruseks.
Haridustee ja töökäik
Ta lõpetas 1985. aastal Moskva Riikliku Ülikooli teoreetilise füüsika erialal. Pärast ülikooli lõpetamist töötas ta Moskvas NSV Liidu Teaduste Akadeemia Lebedevi-nimelise füüsikainstituudi teoreetilise füüsika osakonnas Vitali Ginzburgi juhtimisel. Teadustöö kõrvalt tegeles ta ärindusega (arvutite müügiga).
1990. aastal siirdus ta Ameerika Ühendriikidesse, kus astus Pennsylvania Ülikooli Whartoni ärikooli.
Ta on mitme edukalt toiminud investeerimisfirma asutaja.
Abikoer
pisi| Abikoer on koer, kes on välja õpetatud abistama konkreetset vaimse või kehalise puudega inimest.
Abistatavate inimeste hulka kuuluvad näiteks ratastooliga liikuvad inimesed, autistid, kuulmis- ja nägemispuudega inimesed. Abikoera on võimalik treenida ka liitpuudega isiku abistamiseks. Põhiline eesmärk on luua inimesele turvalisem keskkond, pakkudes samas ka emotsionaalset tuge ja paremat elukvaliteeti. Iga koer õpetatakse täitma konkreetseid, inimese vajadustest lähtuvaid ülesandeid. Abikoer saadab omanikku igal pool, ka seal, kuhu reeglina koeri ei lubata (nt. kauplused, ühiskondlikud asutused, ühistransport jne), seega ei kehti abikoertele tavalised lemmikloomadele kehtestatud piirangud.
Abikoera koolitus
Abikoertena võivad töötada nii tõukoerad kui ka segaverelised koerad. Olulisem on koera temperamendi ja iseloomu sobivus antud ametiks. Enne treeningu alustamist (tavaliselt pärast 15. elukuud) kontrollitakse põhjalikult koera tervise- ja käitumisnäitajaid. Abikoerad läbivad tavaliselt pooleaastase kuni aastase treeningu, mille käigus õpetatakse neile erinevaid oskusi, sõnakuulelikkust ja üldist avalikku käitumisoskust. Algtreeningu käigus õpetatakse üldist suhtlemist ja käitumist erinevates olukordades ja keskkondades ning õpetatakse selgeks põhilised käsklused. Edasise treeningu käigus õpetatakse koerale juba spetsiifilisi käsklusi (kuni 40 erinevat käsklust), lähtudes tema tulevase omaniku vajadustest. Sellele järgneb meeskonnakoolitus, mille käigus õpetatakse tulevasele omanikule abikoera kasutamist ja tema eest hoolitsemist. Tavaliselt saab uuest omanikust ja juhtkoerast teineteist mõistev koostööpaar 1-2 kuuga. Pärast treeningute läbimist siirdub abikoer uue omaniku juurde ja jääb sinna elama kogu tegevteenistuse ajaks. Tegevteenistuse jooksul viib treener läbi ka mitmeid järelkontrolle, et vaadelda, kuidas toimib abikoera ja omaniku koostöö. Kogu teenistuse ajal säilitatakse kontakt koera koolitaja ja koera omaniku vahel – koolitaja annab vajadusel abikoera omanikule nõu ning viib läbi lisakoolitusi täiendavate käskluste õpetamiseks või vajadusel koera ümberõpetamiseks.
Näiteid ratastooliga liikuva inimese abikoerale õpetatavatest võimalikest ülesannetest:
Deep Water (telesari, 2019)
"Deep Water" ('sügav vesi') on 2019. aasta augustis Suurbritannia telekanalis ITV esilinastunud kuueosaline telesari. Sarja režissöörid on Jim Loach, Al Mackay ja Harry Wootliff.
Abikoer
Välislingid
Koduleht
Deep Water (telesari, 2019)
Stsenaariumi kirjutas Anna Symon Paula Daly teoste alusel. Peaosades on näitlejad Anna Friel, Sinéad Keenan ja Rosalind Eleazar.
Sarja umbes kolmveerandtunnistes osades vaadeldakse inimsuhteid kolme naispeategelase pilgu läbi.
Antti Tamm
pisi|Antti Tamm 2020. aastal Antti Tamm (sündinud 14. juuni 1977 Tartus) on eesti astrofüüsik, Tartu Observatooriumi direktor.
Elulugu
Antti Tamm sündis 14. juunil 1977 Tartus. Koolis käis Tartu Miina Härma Gümnaasiumis. Pärast keskkooli lõpetamist asus õppima Tartu Ülikoolis füüsikat. Bakalaureusetöö kaitses 1999. aastal ja magistritöö 2001. aastal. Doktoritöö valmis 2006. aastal. Nii magistritöö "Spiraalgalaktikate heleduse ja massijaotuse mudelid punanihetel" kui doktoritöö "Kaugete ketasgalaktikate struktuur" valmisid Tartu ülikoolis Peeter Tenjese juhendamisel. Alates 2005. aastast töötab Tartu observatooriumi galaktikate füüsika ja kosmoloogia osakonnas alul teadurina, siis vanemteadurina ning 1. aprillist 2020 on ta Tartu observatooriumi direktor.
Teadustöö
Antti Tamm on aktiivne teadusorganisaator. Ta on Rahvusvahelise Astronoomiauniooni (IAU) liige, kuulub ajakirja "Astronomy and Astrophysics" direktorite nõukotta, on Euroopa kosmoseagentuuri kosmose programmikomitee nõunik ning Euroopa Liidu teadusuuringute ja innovatsiooni rahastamisprogrammi Horisont 2020 kosmose programmikomitee ekspert. Nüüd ka Tartu observatooriumi direktor.
Hilton Tallinn Park
Hilton Tallinn Park on Tallinnas aadressil Fr. R. Kreutzwaldi tänav 23 asuv hotell. Hotell on Hilton Worldwide'i kaubamärgi Hilton Hotels & Resorts üks hotelle. See on esimene Hiltoni hotell Baltimaades. Hotelli projekteeris Meelis Press ja hotelli interjööri kujundas Vertti Kivi. Hotellis on 202 tuba.
Hotell avati 1. juunil 2016.
Hotelli hoone omanik on East Capitali hallatav East Capital Baltic Property Fund III, mis ostis hoone 2016. aastal 48 miljoni euro eest Olympic Entertainment Groupilt.
Hilton Tallinn Park esimesel korrusel asub Olympic Entertainment Groupi esinduskasiino.
Metsriis
Metsriis (Leersia) on kõrreliste sugukonda arvatud taimeperekond.
Eestis kasvab üks sellesse perekonda kuuluv pärismaine liik: jõgi-metsriis (Leersia oryzoides).
Ruderaaltaimed
Ruderaaltaimed on kiirekasvulised ja tõhusa seemnelise uuenemisega taimed, mis asustavad kiiresti taimkattest vabanenud kasvukohti.
Ruderaaltaimedeks võidakse nimetada ka umbrohutaimi.
Ruderaaltaimede asustatud ala nimetatakse mõnikord ruderaalpaigaks.
Rudimental
pisi|Rudimental - Rock im Park 2016
Rudimental on briti elektroonilise muusika grupp, kes kuulub plaadifirma Asylum Records alla ning sõltumatu plaadifirma Black Butter. Gruppi kuuluvad produtsendid ja laulusõnade kirjutajad: Piers Agget, Kesi Dryden, Amir Amor (Amir Izadkhah) ja DJ Locksmith (Leon Rolle). Kuulsuse tõi neile singel 'Feel The love", kus kaasa tegi laulja John Newman.
Mart Maastik
pisi|Mart Maastik 2021. aasta Arvamusfestivalil Mart Maastik (sündinud 17. mail 1964) on eesti ettevõtja ja munitsipaalpoliitik, alates 5. aprillist 2023 XV Riigikogu liige.
Ta peab turismitalu Saaremaal Karala külas.
Ta on alates 27. jaanuarist 2021 Isamaa Erakonna liige. Sama aasta juunis valiti ta erakonna Saaremaa piirkonna üldkogul piirkonna esimeheks. Sama aasta augustis valiti ta erakonna volikogu esimeheks.
Ta kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 855 häält ning ei osutunud valituks, kuid sai Riigikokku Riho Terrase asendusliikmena.
Sindi linnapea
Sindi linnapea oli Sindi linnavalitsuse juht 2017. aasta Eesti omavalitsuste haldusreformini.
Vaidegiai
Vaidegiai (poola keeles Wodziagi) on Vilniuse linnaosa, mis asub linna edelaosas Paneriai valla territooriumil. Vaidegiai piirneb põhjas Mačiuliškėsega, loodes Gureliaiga, idas Trakų Vokėga, lõunas Dobrovolėga ja läänes Užukampisega.
Linnaosa kohal asus varem samanimeline küla. Selle alad liideti Vilniusega aastal 1996.
Sirje Vabrit
Sirje Vabrit (kuni 1979 Sirje Taul; sündinud 13. juunil 1954 Tõrvas) on eesti aiandusteadlane.
Kristo Matson
Kristo Matson (sündinud 25. novembril 1980 Pärnus) on eesti helilooja ja muusik.